19/04/2016 | Administración LocalMunicipal
Narón
Secretaría
Publicación texto íntegro Regulamento de distincións, honores e condecoracións da Policía Local do Concello de Narón

ANUNCIO O Pleno municipal, na sesión celebrada o 25 de febreiro de 2016, prestou aprobación inicial ao Regulamento de distincións, honores e condecoracións da policía local do Concello de Narón. Sometido ao trámite de exposición pública polo prazo de trinta días, según anuncio publicado no Boletín Oficial da Provincia de A Coruña n.º 43, do 4 de marzo, non se presentou alegación nin suxestión ningunha, polo que de conformidade co establecido no art.49. c) da Lei 7/1985, de 2 de abril, reguladora das bases de réxime local, enténdese aprobado definitivamente. En cumprimento do establecido no art.70.2 da antedita Lei publícase integramente o texto do devandito regulamento, que entrará en vigor logo da súa publicación no BOP e unha vez teña transcorrido o prazo de 15 días hábiles previsto no art.65.2 da lei 7/85. O texto do regulamento é o seguinte: REGULAMENTO DE DISTINCIÓNS, HONORES E CONDECORACIÓNS DA POLICÍA LOCAL DO CONCELLO DE NARÓN EXPOSICIÓN DE MOTIVOS A acción de distinguir aos funcionarios municipais adscritos ao corpo da Policía Local obedece a unha doble motivación. Por unha banda supón recoñecer públicamente os méritos das persoas distinguidas, e por outra, serve de estímulo e apoio para a realización daquelas conductas e actuacións que dun ou doutro xeito redundan en beneficio de toda a colectividade. En tal sentido o Regulamento Interno da Policía Local do Concello de Narón publicado no boletín oficial da provincia de A Coruña, n.º 212, do 15 de setembro de 2005, xa prevía o outorgamento de premios, distincións, felicitacións e condecoracións aos membros daquel colectivo, pola realización de actos de especial trascendencia e mérito executados na prestación do servizo, así como por manter durante a vida profesional unha conducta exemplar; especificando ao longo do seu articulado os órganos competentes para a súa concesión, as diversas categorías e o réxime de utilización. Resultando preciso nestes intres acadar unha mellor sistemática da regulación deses honores, así como proceder a súa adaptación á normativa autonómica, eliminando distincións que resultan hoxe obsoletas e mesmo categorizando outras condecoracións xa existentes, o Concello de Narón acorda prestar aprobación ao presente Regulamento que se estrututra en dezasete artigos, unha disposición transitoria e unha disposición final, así como un Anexo descriptivo. Artigo 1.–Obxetivo.1.1. A realización polos membros da Policía Local de Narón de accións, servizos eméritos excepcionais, extraordinarios ou dignos de ser recoñecidos, así como o mantemento ao longo da súa vida profesional dunha conduta exemplar, poderá ser obxeto de recoñecemento polo Concello de Narón, mediante a concesión de condecoracións, honores e distincións. As mesmas supoñen o recoñecemento ao mérito no cumplimento do deber, e a súa concesión constitúe un acto de xustiza para quen as recibe; un estímulo para o corpo do que forma parte e un exemplo para todos. Todo iso, sen perxuízo das condecoracións, distincións, premios ou recompensas que poideran outorgarse pola Xunta de Galicia ou por outros organismos ou institucións.1.2. Estas recompensas faranse constar no expediente persoal do interesado e serán consideradas como mérito nas convocatorias de ascenso e de promoción.1.3. As condecoracións, honores e distincións establecidas no presente regulamento poderán conlevar a correspondente mención do Pleno da corporación.1.4. As condecoracións entregaranse e serán recollidas polo interesado no acto oficial do día da festividade da Policía Local, con uniforme de gala. En caso contrario, teranse por rechazadas. Artigo 2.–Modalidades. As condecoracións, honores e distincións que poderán outorgarse polo Concello de Narón son as seguintes: Medalla de servizos distinguidos. (A Xunta de Galicia poderá igualmente conceder, aos membros da Policía Local, medallas ou condecoracións con arreglo á súa normativa propia). Medalla á constancia, 35 e 40 anos. Medalla ao mérito profesional. Medalla Policía Local Narón. Felicitación pública. Felicitación privada.2.2. As condecoracións, honores e distincións A, B e C irán acompañadas, en todos os casos, dun pasador que o axente lucirá en función dos actos e da uniformidade que luza.2.3. Aquelas condecoracións, honores e distincións que se concedan a personal que non pertenza ao corpo da Policía Local ou a outro corpo ou forza de seguridade do estado, no irán acompañadas do pasador para actos de diario. Artigo 3.–Uso das condecoracións e dos pasadores.3.1. As condecoracións se usarán sobre o uniforme de gala, nos actos protocolarios e de gala, no lado esquerdo (sobre o peto de peito esquerdo). 3.2. Os pasadores da condecoración se usarán coa uniformidade de diario ou de faena, e na mesma posición que as de gala. Artigo 4.–Carácter. As condecoracións, honores e distincións reguladas no presente regulamento se outorgan con carácter honorífico. Artigo 5.–Procedemento.5.1. Para a concesión de calquera das condecoracións, honores e distincións previstas neste regulamento será necesaria a instrucción do correspondente expediente, co fin de determinar e constatar os méritos e circunstancias que aconsellen e xustifiquen o outorgamento. O devandito expediente será tramitado e rematado pola Secretaría Xeral do Concello, nun plazo non superior aos tres meses, e suxetarase ao seguinte procedemento: Proposta inicial da Alcaldía-Presidencia, do Concelleiro/a-Delegado/a de Seguridade Cidadá, ou da Xefatura da Policía Local, que poderá efectuarse a iniciativa propia ou previa moción razoada dos seus subordinados ou de terceiros que ostenten a condición de beneficiados, polos actos ou actuacións que xustifican a proposta, os tivesen presenciado, ou tiveran coñecemento fehaciente deles. A iniciativa da xefatura da Policía Local, poderá ser motivadamente desestimada pola Alcaldía-Presidencia, e así se comunicará oportunamente. Se a proposta deriva dunha petición doutros membros da Policía Local do Concello en activo, será precisa a presentación dun escrito xustificativo dirixido ao seu superior inmediato, que, unha vez informado, haberá de remitirse ao seu superior na escala de mando. A proposta deberá ser informada novamente por aquel, dando traslado do actuado á xefatura da Policía Local, a fin de que prosiga, no seu caso, coa súa tramitación. Quedará constancia no expediente que se tramite de todos os trámites anteriores, adxuntando copia do refrendo progresivo, cos correspondentes recibís. No caso de que o solicitante sexa un terceiro, haberá de presentar un escrito motivado dirixido á Alcaldía, que disporá, no seu caso, o inicio da tramitación do expediente, previo informe non vinculante da xefatura da Policía Local. Motivadamente se poderá acordar a improcedencia de tramitar este expediente e así se comunicará formalmente ao peticionario. Informe preceptivo da Xunta de Mandos con motivación dos méritos que aconsellan a concesión que se efectúa. Incorporación de cantos antecedentes, documentos, informes ou declaracións xustifiquen os actos que dan lugar á proposta. Informe da Secretaría Xeral do Concello sobre o cumprimento dos trámites regulamentarios. E. Cando razóns especiais así o aconsellen, a incoación do expediente poderá ser obxeto de exposición pública por período de 10 días, mediante anuncio insertado no taboleiro de anuncios do Concello e no taboleiro da Policía Local, a fin de posibilitar a comparecencia de cantos se consideren interesados ou afectados polos feitos ou actuacións que xustifican a concesión da condecoración, honor ou distinción que se propón. F. Proposta de resolución definitiva suscrita polo/a Concelleiro/a-delegado/a de Seguridade Cidadá nos casos de que a concesión corresponda á Alcaldía- Presidencia. G. Cando a resolución do expediente corresponda ao Pleno da corporación, a proposta de resolución definitiva efectuarase pola Alcaldía- Presidencia. H. Ditame da Comisión Informativa competente cando a resolución deba ser acordada polo Pleno da corporación. I. Resolución polo órgano competente conforme ao establecido no presente regulamento. A resolución, unha vez firme, poñerá fin ao expediente administrativo e non se poderá iniciar outro procedemento polos mesmos feitos que motivaron a súa apertura, aínda no caso de que sexa solicitado por outra persona distinta á que instou inicialmente a súa tramitación.5.2. A proposta de distinción efectuada polos propios membros da Policía Local ou por terceiros deberá ser presentada cunha antelación de, alo menos, tres meses á celebración do acto de entrega oficial. En caso de que se presentara posteriormente, diferirase a súa tramitación e resolución ata o exercicio seguinte.5.3. Todas as propostas de concesión e denegación de condecoracións, honores ou distincións serán motivadas. Artigo 6.–Excepcións.6.1. A aqueles/as policías locais (da plantilla de Narón ou doutro municipio) ou membros dos corpos e forzas de seguridade do estado, que teñan incoado (sen ter recaida pois sentenza firme) expediente disciplinario por falta grave ou moi grave, non poderán acceder á concesión das condecoracións, honores e distincións establecidas no presente regulamento, mentras non se resolva e sexa firme o devandito expediente de forma favorable ao expedientado. Así mesmo non posuirán ningunha nota desfavorable no seu expediente persoal (sanción disciplinaria) ou condea firme por calquera actuación delictiva.6.2. Aqueles que foran expedientados por falta grave ou moi grave e así conste por sentenza firme, non poderán acceder á concesión das condecoracións, honores e distincións establecidas no presente regulamento, mentras non trancurra alo menos, un ano, a contar dende o día seguinte ao que finalice o cumprimento da sanción imposta no suposto de falta grave e de dous anos no caso de falta moi grave.6.3. Non lle serán concedidas condecoracións, honores e distincións establecidas no presente regulamento a aqeules/as que se atopen inmersos en procedementos xurisdiccionais civís ou penais pola comisón de delictos, en tanto non exista sentenza firme eximente de responsabilidade.6.4. No caso de ter sido condeado por delictos leves, non poderán acceder á concesión das condecoracións, honores e distincións establecidas no presente regulamento mentras non transcurra polo menos, un ano a contar dende o día seguinte ao que finalice o cumprimento da pena.6.5. No caso de ter sido condeado por outros delictos, non poderán acceder á concesión das condecoracións, honores e distincións establecidas no presente regulamento mentras non transcurran polo menos, tres anos a contar dende o día seguinte ao que finalice o cumplimento da pena. Artigo 7.–Revogacións.7.1. A concesión das condecoracións, honores e distincións ás que se refire o presente regulamento, poderán ser revogadas se con posterioridade á mesma, os interesados realizasen actos ou manifestacións que os fagan indignos da súa titularidade, supoñan o menosprecio aos méritos que no seu día foron causa de outorgamento, ou foran condeados por delictos dolosos sancionados con separación do servizo.7.2. Coñecida a concorrencia dalgunha desas causas, unha vez concedida a distinción, se procederá, sen limitación de prazos, á revogación da mención, co observancia de idéntica tramitación que a prevista para a concesión. Artigo 8.–Protocolo da entrega.8.1. Todas as condecoracións, honores e distincións concedidas en base ao presente regulamento serán entregadas directamente ás persoas distinguidas ou a un familiar en caso de falecemento do/a distinguido/a.8.2. O día da entrega oficial das condecoracións, honores e distincións se fará coincidir coa celebración da festividade do patrón do corpo da Policía Local, nun acto protocolario no Concello de Narón, coa asistencia de membros da corporación municipal, que as entregarán, así como coa asistencia das autoridades, personalidades ou outros invitados que se estimen oportuno en cada caso, e que estén en concordancia coas especiais circunstancias do acto.8.3. Durante o acto e na presentación dos méritos dos distinguidos, darase lectura ao punto da acta do Pleno ou ao decreto da Alcaldía polo cal se outorgan as devanditas concesións.8.4. Se entenderán rexeitadas e perderán a súa vixencia aquelas distincións que non sexan recollidas naquel acto polas persoas distinguidas, agás que conten coa debida xustificación, que haberán de presentar na Secretaría Xeral do Concello.8.5. Para recoller a distinción no acto protocolario da entrega, o/a distinguido/a, se pertence ao corpo da Policía Local de Narón ou é membro das forzas e corpos de seguridade do estado, deberá asistir regulamentariamente uniformado (Gala). Se o laureado é persoa civil, farao con traxe e garabata ou equivalente. Artigo 9.–Medallas de servizos distinguidos. Terá tres categorías: De primeira clase con distintivo vermello.1.ª De segunda clase con distintivo azul.2.ª De tercera clase con distintivo amarelo.3.ª 9.1. Para a concesión da medalla de servizos distinguidos con distintivo vermello e segundo os casos, será preciso que concurran nos/nas axentes propostos/as algunha das seguintes circunstancias: Intervir en actos ou en servizos mantendo unha conduta que evidencie un sobresaiente e excepcional valor persoal, abnegación e eficacia, con risco da propia vida e derivándose de tales actos ou servizos un grao de invalidez ou a incapacidade permanente ou parcial para a profesión policial. Realizar actos que sen axustarse expresamente aos requisitos anteriores, merezan esta distinción por implicar méritos de carácter extraordinario. Esta medalla poderá estar dotada con algún tipo de gratificación extraordinaria.9.2. Para a concesión da medalla de servizos distinguidos con distintivo azul e segundo os casos, será preciso que concurran nos/nas axentes propostos/as as seguintes circunstancias: Intervir en actos ou en servizos mantendo unha conduta que evidencie un sobresainte e excepcional valor personal, abnegación e eficacia, con ou sen risco da propia vida, nos que - aún non producíndose lesións – existirá unha alta probabilidade de sufrilas, polas características da acción. Realizar actos que sen axustarse expresamente aos requisitos anteriores, merezan esta distinción por implicar méritos de carácter extraordinario. Esta medalla poderá estar dotada con algún tipo de gratificación extraordinaria.9.3. Para a concesión da medalla de servizos distinguidos con distintivo amarelo e segundo os casos, será preciso que concurran nos/nas axentes propostos/as as seguintes circunstancias: Intervir en actos ou servizos relativos ás competencias e obligacións propias da Policía Local, nos que se evidencie unha ousadía notable e unha relevante cualidade profesional e cívica. Sobresaír con notoriedade no cumprimento dos deberes profesionais, constituíndo conduta exemplar digna de ser resaltada como mérito extraordinario.9.8. Todas as condecoracións recollidas neste artigo serán concedidas polo Pleno da corporación a proposta do/a Alcalde/sa-Presidente/a. Artigo 10.–Medallas á constancia.10.1. A medalla á constancia de 35 anos no servizo será concedida a aqueles membros da Policía Local de Narón que permanezan, por un período de 35 anos de servizo ininterrompido de prestación de servizos a favor dos cidadáns, no cadro de persoal de calquera das Policías Locais de Galicia, sempre e cando a prestación dos últimos 10 anos antes da súa concesión, foran de servizo ininterrompido a favor dos cidadáns do Concello de Narón e no cadro da súa Policía Local, sen ninguna nota desfavorable no seu expediente persoal ou condea firme.10.2. A medalla á constancia de 40 anos no servizo será concedida a aqueles membros da Policía Local de Narón que permanezan por un período de 40 anos de servizo ininterrompido de prestación de servizos a favor dos cidadáns, no cadro de persoal de calquera das Policías Locais de Galicia, sempre e cando a prestación dos últimos 10 anos antes da súa concesión, foran de servizo ininterrompido a favor dos cidadáns do Concello de Narón e no cadro da súa Policía Local, sen ninguna nota desfavorable no seu expediente persoal ou condea firme. Artigo 11.–Medalla ao mérito profesional.11.1. Serán recompensados coa medalla ao mérito profesional aqueles membros da Policía Local de Narón que mostraran unha traxectoria exemplar no desempeño das súas funcións, levando esta ata comportamentos e actitudes para co corpo e cos seus axentes máis alá do legalmente establecido, abandoando posturas persoais para afondar nas xerais de consenso que buscan a eficacia e a unidade; os que se distingan notoriamente pola súa competencia e actividade no cumprimento dos deberes profesionais; os que realicen traballos destacados ou estudos profesionais ou científicos de importancia para a función policial, ou mesmo publicacións de especial interés policial ou de difusión da súa labor no interés do corpo e dos cidadáns; aqueles que poñan de manifesto lealdade ao mando, compañerismo e abnegación, espíritu humanitario e solidaridade social ou realicen en definitiva, doutra forma similar actos e traballos que se poidan considerar dignos desta recompensa. Terán dúas categorías: – De primera clase (con distintivo vermello). – De segunda clase (con distintivo amarelo). A diferenza entre ambas as dúas virá determinada pola importancia e o alcance dos feitos que aconsellen a distinción, debidamente motivados no expediente que se sustancie. Artigo 12.–Medalla Policía Local de Narón.12.1. Serán recompensadas coa medalla ao servicio colaborativo da Policía Local de Narón, aquelas persoas que con capacidade de decisión e unha actitude entusiasta de apoio e de predisposición continuada contribúan á mellora dos cauces de cooperación entre os diferentes estamentos sociais e profesionais para coa policía naronesa, ou aqueles membros doutros corpos e forzas de seguridade do estado ou institucións que contribuiran dunha forma notoria no seu apoio a este Corpo municipal, a favor das súas actividades e/ou do cumprimento dos seus obxetivos ou doutros méritos que poideran concurrir e sexan merecedores de tal distinción.12.2. Poderán ser públicas e de difusión xeral, ou privadas, cuio alcance se limita á estrita satisfacción persoal do interesado. En calquera dos casos serán protocoladas. O carácter público ou privado virá determinado pola importancia e o alcance dos feitos que motiven a distinción. As outorgacións públicas aplicaranse ás actuacións de maior transcendencia. Será concedida pola alcaldía, por iniciativa propia ou a proposta do xefe do corpo, previo ditame da Xunta de Mandos. Artigo 13.–Felicitación pública.13.1. Para a súa concesión, segundo os casos, será preciso que concurran nos axentes propostos os seguintes supostos: – Participar en actos de especial transcendencia e mérito realizados na prestación do servizo, así como manter durante a súa vida profesional, unha conduta exemplar. – Realizar actos ou servizos non previstos no presente suposto e que merezan esta distinción, por implicar méritos suficientes por saírse da normalidade cotidiá das características propias do posto a desempeñar. Poderán ser individuais ou colectivas; estas últimas outorgaranse cando se trate de recompensar a todos os integrantes dun dispositivo de servizo cando colectivamente teñan destacado pola súa meritoria labor. En calquera dos dous casos, extenderase un diploma a tal efecto. Artigo 14.–Felicitación privada.14.1. Para a súa concesión, segundo os casos, será preciso que concurran nos axentes propostos os seguintes supostos: – Realizar ou participar en actos ou servizos que non mereza mención superior pero conleven unha entrega notable, ou que sen a súa execución, o mérito non se tivera conseguido. – Realizar actos ou servizos non previstos no presente suposto e que merezan esta distinción por implicar méritos suficientes por saírse da normalidade cotidiá das características propias do posto a desempeñar. Poderán ser individuais ou colectivas; estas últimas outorgaranse cando se trate de recompensar a todos os integrantes dun dispositivo de servizo cando colectivamente teñan destacado pola súa meritoria labor e con un único alcance, que se limita á estrita satisfacción persoal do interesado ou grupo. En calquera dos casos, formularanse por escrito. Artigo 15.–Composición da Xunta de Mandos.15.1. A Xunta de Mandos que emitirá o informe preceptivo previsto neste regulamento en relación coas propostas de concesión de condecoracións, honores ou distincións, estará integrada por: O xefe da Policía Local. Un inspector designado pola xefatura. Dous oficiais designados pola xefatura, actuando un/unha deles/as como secretario/a da Xunta. Un representante policial da Xunta de Persoal, ou no seu defecto un representante do corpo da Policía Local de Narón.15.2. Será preceptiva a asistencia do superior inmediato do membro da Policía Local cuia distinción se teña proposto.15.3. A xefatura do corpo poderá, con anterioridade á celebración da Xunta de Mandos, reunir e oír á escala de mandos directa da Policía Local, comunicando o actuado por escrito a ese órgano.15.4. Nas reunións mantidas pola escala de mandos informarase e darase conta das peticións relativas ás concesións establecidas no presente regulamento, así como das decisións adoptadas na Xunta de Mandos.15.5. No suposto de que a mención ou distinción previstas teña por destinatario/a a un dos membros da Xunta, este/a non poderá intervir nesa xuntanza, ocupando o seu posto da forma que se sinala a continuación: Se a mención ten por destinatario o/a xefe da Policía Local, o seu posto será ocupado polo/a alcalde/sa-presidente/a ou outro/a Concelleiro/a designado/a por aquel. Se a mención é para un/unha inspector/a, será sustituído/a por outro/a de igual categoría ou ben por outro/a de categoría superior. Se a mención é para un/unha oficial, será sustituído/a por outro/a de igual categoría ou ben por un mando superior. Artigo 16.–Rexistro de condecoracións, honores e distincións.16.1. A todos/as os/as beneficiarios/as de condecoracións, honores ou distincións se lle fará entrega dunha acreditación na que conste o correspondente acordo de concesión.16.2. Na Secretaría Xeral do Concello de Narón levarase un rexistro das medallas da Policía Local de Narón, así como das felicitacións, todas elas coa numeración correlativa.16.3. As resolucións que recaigan sobre a concesión ou revogación de distincións poderán ser susceptibles de recurso, conforme aos términos recollidos na normativa reguladora do procedemento administrativo. Artigo 17.–Acordos de concesión.17.1. A concesión das condecoracións, honores e distincións se farán efectivas por acordo do Pleno do Concello ou por resolución da Alcaldía, segundo a distribución de competencias establecida no presente regulamento, e se publicará no taboleiro de edictos da corporación (agás as felicitacións). 17.2. O acordo de concesión notificarase persoalmente ao/á interesado/a no prazo de quince días seguintes ao que teña sido adoptado.17.3. O diseño, as características e as dimensións das medallas e das felicitacións, serán as determinadas no anexo I deste regulamento. Disposición derogatoria Quedan derogados cantos acordos, resolucións e disposicións municipais resulten contrarios ao previsto no presente regulamento. Identica previsión se establece en relación coas ordes, circulares e disposicións emanadas do Corpo da Policía Local que se opoñan á presente normativa. Disposición final O presente regulamento entrará en vigor aos quince días da súa íntegra publicación no boletín oficial da provincia de A Coruña. En todo o non regulado no presente regulamento, estarase ao disposto na Lei de bases de réxime local, Lei da función pública, Lei de forzas e corpos de seguridade, Lei de coordinación de policías locais de Galicia e demáis disposicións que sexan de aplicación. Narón, 12 de abril de 2016. O Alcalde José Manuel Blanco Suárez ANEXO I Neste Anexo se establecen as modalidades, deseños, formas, cores e tamaños das diferentes distincións, que, en todos os casos, incorporarán o escudo do Concello de Narón centrado na estrela policial. Estrela que así mesmo, aparecerá en todas as distincións.1.º. Medalla de servizos distinguidos. Medalla Serán, en todos os casos, de metal, co escudo da Policía Local de Narón policromado no seu centro, rodeado por dúas pólas de loureiro unidas en coroa coa abertura á parte alta do escudo e de forma ovalada, tendo na súa parte máis deprimida, 25 mm e na súa parte máis alargada, 40 mm, perfilado pola inscripción en letras douradas que diga MEDALLA DE SERVICIOS DISTINGUIDOS. No reverso da medalla colocarase unha lenda grabada en negro que reflicta a data de outorgamento e o número do axente a quen se lle outorga. Todo elo sustentarase ao uniforme mediante un imperdible dourado e unha banda principal de cor azul de 50 mm de longo por 25 mm de ancho, onde na súa parte alta esquerda levará impresas as chaves da bandeira do Concello de Narón e unha banda cruzada e superposta de 05 mm de cor vermello, azul ou amarillo, segundo sexa o grao de risco, que a cruzará dende a súa mitade dereita ata o inicio do lanceado esquerdo, entendéndose como mitade da banda, o centro entre o ángulo superior e o inicio do lanceado. Pasador O pasador desta medalla será de metal dourado de 12 mm de ancho por 34 mm de longo e constará dunha única banda de cor azul onde no seu lateral esquerdo levará impresas as chaves da bandeira do Concello de Narón.2.º. Medallas á constancia policial. Medalla dos 35 anos Será de metal co escudo da Policía local de Narón policromado, de 40 centímetros de diámetro no seu centro, perfilado pola inscripción MEDALLA Á CONSTANCIA, cerrándose a súa parte inferior cunha inscripción que poña (35 ANOS) en cor ouro. No reverso da medalla colocarase unha lenda en negro que reflicta a data de outorgamento e o número do axente a quen se lle otorga. Todo elo sustentarase ao uniforme mediante un imperdible plateado e unha banda principal de cor azul de 50 mm de longo por 25 mm de ancho, onde na súa parte alta esquerda levará impresas as chaves da bandeira do Concello de Narón e unha banda cruzada e superposta de 05 mm de cor branca que a cruzará dende a súa metade dereita ata o inicio do lanceado esquerdo, entendéndose como mitade da banda o centro entre o ángulo superior e o inicio do lanceado. Pasador dos 35 anos O pasador desta medalla será de metal dourado de 12 mm de ancho por 34 mm de longo e constará dunha única banda de cor azul, onde no seu lateral esquerdo levará impresas as chaves da bandeira do Concello de Narón. Medalla dos 40 anos Será de metal co escudo da Policía local de Narón policromado, de 40 centímetros de diámetro no seu centro, perfilado pola inscripción MEDALLA Á CONSTANCIA, cerrándose a súa parte inferior cunha inscripción que poña (40 ANOS) en cor ouro. No reverso da medalla colocarase unha lenda en negro que reflicta a data de outorgamento e o número do axente a quen se lle otorga. Todo elo sustentarase ao uniforme mediante un imperdible plateado e unha banda principal de cor azul de 50 mm de longo por 25 mm de ancho, onde na súa parte alta esquerda levará impresas as chaves da bandeira do Concello de Narón e unha banda cruzada e superposta de 05 mm de cor branca que a cruzará dende a súa metade dereita ata o inicio do lanceado esquerdo, entendéndose como mitade da banda o centro entre o ángulo superior e o inicio do lanceado. Pasador dos 40 anos O pasador desta medalla será de metal dourado de 12 mm de ancho por 34 mm de longo e constará dunha única banda de cor azul onde no seu lateral esquerdo levará impresas as chaves da bandeira do Concello de Narón.3.º. Medalla ao mérito profesional. Medalla Será de metal co escudo da Policía Local de Narón policromado no seu centro e de forma ovalada, tendo na súa parte máis deprimida 25 mm e na súa parte máis alongada 40 mm, perfilado pola inscripción en letras douradas que diga MEDALLA AO MÉRITO PROFESIONAL. No reverso da medalla colocarase unha lenda grabada en negro que reflicta a data de outorgamento e o número do axente a quen se lle outorga. Todo elo sustentarase ao uniforme mediante un imperdible plateado e unha banda principal de cor azul de 50 mm de longo por 25 mm de ancho, onde na súa parte alta esquerda levará impresas as chaves da bandeira do Concello de Narón e unha banda cruzada e superposta de 05 mm de cor vermello ou amárelo, segundo sexa a importancia e o alcance dos feitos que motiven a distinción, que a cruzará dende a súa metade dereita ata o inicio do lanceado esquerdo, entendéndose como mitade da banda o centro entre o ángulo superior e o inicio do lanceado. Pasador O pasador desta medalla será de metal plateado de 12 mm de ancho por 34 mm de longo e constará dunha única banda de cor azul onde no seu lateral esquerdo levará impresas as chaves da bandeira do Concello de Narón.4.º. Medalla Policía Local Narón. Medalla Será de metal co escudo da Policía Local de Narón policromado no seu centro e de forma ovalada, tendo na súa parte máis deprimida 25 mm e na súa parte máis alongada 40 mm, perfilado pola inscripción en letras douradas que diga MEDALLA POLICÍA LOCAL NARÓN. No reverso da medalla colocarase unha lenda grabada en negro que reflicta a data de outorgamento e o nome da persoa a quen se lle outorga. Todo elo sustentarase á vestimenta mediante un imperdible plateado e unha banda principal de cor azul de 50 mm de longo por 25 mm de ancho, onde na súa parte alta esquerda levará impresas as chaves da bandeira do Concello de Narón.5.º. Felicitación pública. A felicitación pública Realizarase en formato diploma e extenderase en papel tipo pergamino, en cor sepia de 30 cm de longo por 21,5 cm de ancho, rebeteado en todo o seu contorno dun falso almohadillado dimensionado de 10 mm de grosor en cor azul ceo, guillotinado non seus catro ángulos cun cuarto de círculo e separado dos extremos polo mesmo grosor deste, estampándose no ángulo superior esquerdo o logotipo identificativo do Concello de Narón e quedando impreso no ángulo superior dereito o escudo da Policía Local de Narón; ambos os dous policromados. Na parte alta do diploma e franqueado por ambos os dous escudos imprimirase o nome do concello; a renglón seguido ira o outorgamento, a inscripción FELICITACIÓN PÚBLICA, o cargo do axente, o seu nome, texto de recoñecemento e data del, do día do acto e as sinaturas, nomes e apelidos do alcalde e do secretario. Realizarase nun folio A-4 de diseño, estampándose no ángulo superior esquerdo o logotipo identificativo do Concello de Narón. A renglón seguido irá o nome e o cargo do axente, para despois dun texto similar ao que a continuación se amosa, quedar estampado nome e a sinatura do alcalde. Don nome do axente Cargo da Policía Local de Narón Estimado señor: É una honra para esta Alcaldía dispoñer, entre o persoal do Concello, de xente como vostede. Consciente a Alcaldía do servizo público, non teño dúbida de que será recoñecemento abondo para vostede a satisfacción e agradecemento mostrado polas persoas as que… Máis quero facerlle chegar os meus parabéns no meu nome e no da Corporación que presido polo … Así como o meu agradecemento persoal polo seu xesto. Atentamente O/a alcalde/sa